ফিল্মের বাইরে থেকেও টোটাল ফিল্মি রিঅ্যাকশন দিলেন দীপিকা পাড়ুকোন এবং রণবীর সিংহ। আর সেই মুহূর্ত বেশ উপভোগ করলেন দর্শকরা। গত রবিবারের এই ঘটনার পর কারও আর বুঝতে বাকি নেই যে দীপিকা-রণবীর একে অপরের প্রেমে হাবুডুবু খাচ্ছেন। অন্তত বি-টাউনের একটা বড় অংশ তেমনটাই মনে করছেন। গতকাল আইফার মঞ্চে ধামাকাদার পারফরম্যান্স দিয়েছেন দীপিকা। দর্শকরা তুমুল এনজয় করেছেন। তার মধ্যেই দর্শকাসনে বসা রণবীরের দিকে তাকিয়ে দীপিকা বলেছেন, ‘ফর ইউ’। আর রণবীর? ফ্লাইং কিস ছুঁড়ে দিয়েছেন দীপিকার দিকে। দু’জনের এই উচ্ছ্বাস দেখে তাঁদের প্রেম নিয়ে নতুন গসিপ শুরু হয়েছে বলি মহলে। আপনিও দেখে নিন সেই বিশেষ মুহূর্তের ভিডিও।